Μοσχάρι με μπριάμ
Μοσχαράκι σιγοψημένο με μεράκι για όλη την οικογένεια!
800 γρ. μοσχάρι, προτιμότερο σπάλα, σε κύβους 2 - 3 εκ., 2 μέτρια ξερά κρεμμύδια, χοντροκομμένα, 4 μέτρια κολοκύθια, το καθένα κομμένο σε 4 κομμάτια, 4 πατάτες, καθαρισμένες και κομμένες κυδωνάτες, 2 σκελίδες σκόρδου, ψιλοκομμένες, οι καρδιές από 4 αγκινάρες, φρέσκες ή κατεψυγμένες, κομμένες σε 4 κομμάτια, 700 γρ. ντομάτες ώριμες, χοντροτριμμένες, 1/2 λίτρο σπιτικός ζωμός βοδινού ή νερό, 2 κουτ. σούπας γούστερ σος (άρτυμα που βρίσκουμε σε όλα τα σούπερ μάρκετ), 1 κουτ. σούπας μουστάρδα, 1/2 κουτ. γλυκού κανέλα, σκόνη, 60 ml ελαιόλαδο, αλάτι, φρεσκοτριμμένο πιπέρι
Προθερμαίνουμε το φούρνο στους 180° C. Bάζουμε το κρέας με όλα τα λαχανικά σε μια γάστρα και τα αλατοπιπερώνουμε. Σε ένα μπολ ανακατεύουμε το ζωμό ή το νερό με τη σάλτσα worcestershire, τη μουστάρδα, την κανέλα, το ελαιόλαδο και περιχύνουμε το κρέας με τα λαχανικά.Κλείνουμε το καπάκι και ψήνουμε για περίπου 3½ ώρες, μέχρι να μαλακώσουν όλα τα υλικά και να δέσει η σάλτσα.
Λαχανικά,Μοσχάρι